शीर्षक: कोरोना लॉकडाऊन: दुकानं उघडी ठेवली तर कोरोना पसरतो का?\nवरील काल्पनिक लेखाचे शीर्षक दिल्यास, लेखाची कल्पना करा.\n
पुण्यातलं दृश्य

या निर्णयाच्या विरोधात राज्यातील व्यापाऱ्यांनी आंदोलने केली. पुण्यातील व्यापाऱ्यांनी देखील आज दुकाने उघडण्याचा निर्णय घेतला होता. परंतु काल रात्री उशीरा व्यापाऱ्यांची बैठक झाली. त्यात दुकाने उघडण्याचा निर्णय आजच्या दिवसापुरता स्थगित करण्याचा निर्णय घेण्यात आला आहे. तसेच मुख्यमंत्र्यांच्या आजच्या बैठकीत होणाऱ्या निर्णयानंतर पुढील भूमिका व्यापाऱ्यांकडून ठरविण्यात येणार आहे.

दुकाने बंद ठेवण्याच्या शासनाच्या निर्णयाविरोधात पुणे व्यापारी महासंघाचे अध्यक्ष फत्तेचंद रांका यांनी काही प्रश्न उपस्थित केले आहेत. त्या प्रश्नांची उत्तरे आम्ही राज्याचे आरोग्य सल्लागार डॉ. सुभाष साळुंके यांच्याकडून घेण्याचा प्रयत्न केला आहे.

व्यापाऱ्यांचा दावा त्याला तज्ञांचे उत्तर

1. भाजी मंडई सुरु आहे, खाद्यपदार्थ विकणारे स्टॉल यांच्यापासून देखील कोरोना पसरु शकतो मग त्यांच्यावर निर्बंध का नाहीत ?

व्यापारी किंवा कर्मचारी सुपर स्प्रेडर असेल तर त्याच्याकडून प्रसार होण्याचा धोका अधिक असतो. दुकानांमध्ये लोक बराच काळ असतात त्यामुळे संसर्ग होण्याची शक्यता अधिक असते. अनेक दुकानांमध्ये व्हेंटिलेशन योग्य प्रमाणात नसते तर अनेक दुकानांमध्ये एसी असतात त्यामुळे प्रसार मोठ्या प्रमाणावर होऊ शकतो. 

भाजी मंडई, खाद्यपदार्थ विकणाऱ्यांकडून देखील प्रसार होऊ शकतो परंतु भाजी मंडई ही मोकळ्या जागेत असते, दर दुकाने बंदिस्त असतात हा यातील मुख्य फरक आहे. एका ठिकाणी कोरोना होणार नाही आणि एखाद्या विशिष्ट ठिकाणी होईल असे मुळीच नाही परंतु दुकाने सुरु राहीली तर त्याचा प्रसार जास्त होऊ शकतो.  

दुकानं सुरू ठेवलं की गर्दी होते असा दावा केला जातो.

2. कारखाने सुरु आहेत, तेथे शेकडो लोक काम करतात, एकाच बसमधून जातात त्यांच्याकडून देखील संक्रमण होऊ शकते.

कारखान्यांमध्ये काम करणाऱ्या कर्मचाऱ्यांची संख्या आणि व्यापाऱ्यांकडे असणारे कर्मचारी आणि त्यांच्याकडे येणारे ग्राहक यांची संख्या यात फरक आहे. सगळा दोष व्यापाऱ्यांनाच द्यायचा असे नाही परंतु ज्या ठिकाणी जास्त लोक एकत्र येऊ शकतील ती ठिकाणी बंद करणं गरजेचं आहे.

3. ई कॉमर्सला परवानगी दिली जाते. डिलिव्हरी बॉईज घरोघरी जाऊन वस्तू देऊ शकतात ते सुद्धा कोरोना पसरवू शकतात.

ई कॉमर्सला परवानगी देताना डिलिव्हरी बॉईजची चाचणी करणे आवश्यक असल्याचे आदेशामध्ये म्हटलं आहे, त्यामुळे चाचणी केल्यावरच त्यांना काम करता येणार...